als_Latn dik_Latn ron_Latn
Kryeinspektorja e Bankës së Shqipërisë, Elivar Golemi, e cila ishte thirrur sot nga komisioni kuvendor i Ekonomisë për të raportuar mbi skandalin e vjedhjes së 713 mln lekëve në arkën e Thesarit, ka deklaruar se nuk do të paraqitet në seancë dëgjimore para deputetëve por pyetjeve të deputetetëve do tu përgjigjet me shkrim.
Në letërkëmbimin me kryetarin e komisionit të Ekonomisë, deputetin e PS Erjon Brace, kryeinspektorja e BSH Elivar Golemi thotë se bazuar në nenin 54 të ligjit nr.8269, i miratuar më 23.12.1997 , “Për Bankën e Shqipërisë”, dispozitat e këtij ligji nuk i atribuojnë lnspektorit të Përgjithshëm asnjë kompetencë për përfaqësimin e institucionit të Bankës së Shqipërisë.
“Nga ana tjetër duke njohur dhe respektuar plotësisht institucionin e Kuvendit dhe detyrimin e tij kushtetues të ushtrimit të kontrollit mbi veprimtarinë e Bankës së Shqipërisë, shprehem e gatshme për t’iu pergjigjur me shkrim cdo pyetje apo kërkesë për
informacion të cdo deputeti, në kohën më shkurtër të mundshme”, thuhet në reagimin e zonjës Golemi.
Por kreu i Komisionit të Ekonomisë, e ka riftuar në seancë dëgjmore sërish nesër në orën 11.30, duke i kujtuar se në rast përsëritje të refuzimit, bazuar në ligjet në fuqi, kuvendi ka të drejtë të kërkojë shkarkimin nga detyra të kryeinspektorit të përgjithshëm të BSH.
“Ju nuk jeni thirrur ne cilesine e perfaqesuesit te Bankes se Shqiperise. Ju jeni thirrur ne cilesine e Inspektorit te Pergjithshem te Bankes se Shqiperise, qe propozohet, zgjidhet dhe shkarkohet nga Kuvendi.
Ju jeni thirrur per te raportuar mbi permbushjen e detyrave specifike qe ligji percakton per ju ne nenin 54, pika 3, germat a, b, c, te ligjit “Per Banken e Shqiperise”. Refuzimi juaj eshte antiligjor, ne thyerje te rende te etikes dhe pa precedente te tjere ne 23 vite.
Refuzimi juaj eshte refuzimi i autoritetit Kushtetues te institucionit me te larte te Republikes,
Kuvendit te Shqiperise.
Nisur nga sa me siper, Komisioni per Ekonomine dhe Financat, i Kuvendit, ju fton edhe nje here neser, ne oren 11 :30, te paraqiteni para ketij Komisioni per te dhene deshmine tuaj lidhur me
permbushjen e detyres ne krye te Oepartamentit te Kontrollit te Bankes se Shqiperise.
Ne te kundert, Komisioni ju kujton se jemi ne kushtet e nenit 54, pika 2, qe reforon ne nenin 47, pika 2 germa c, e ligjit “Per Banken e Shqiperise”:
Neni 47
2. Guvernatori dhe zevendesguvernatoret e Bankes se Shqiperise, si dhe c,:do anetar tjeter i Keshillit Mbikeqyres, mund te shkarkohen nga Kuvendi me propozim te shumices se gjithe anetareve te Keshillit Mbikeqyres, kur:
c) personi i propozuar per shkarkim gjate ushtrimit te detyres ka shkelur rende etiken e punes dhe ka cenuar thelle interesat e Bankes se Shqiperise”, thuhet në shkresën zyrtare të dërguar nga kuvendi për inspektoren e BSH.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sna_Latn als_Latn als_Latn